钦定古今图书集成/明伦汇编/氏族典/第477卷 > 《廖用贤尚友录》 > 员半千
## 钦定古今图书集成/明伦汇编/氏族典/第477卷 > 《廖用贤尚友录》 > 员半千

按《唐书员半千传》：“半千字荣期，齐州全节人。始名馀
庆，事王义方，以迈秀见赏。义方尝曰：‘五百岁一贤者
生，子宜当之’。因改今名。累正谏大夫，兼右控鹤内供
奉。半千以控鹤在古无有，而授任者皆浮侠少年，非
朝廷德选，请罢之。忤旨，下迁水部郎中，除棣州刺史，
复入弘文馆为学士，出为濠蕲二州，不专任吏。尝以
‘文雅粉泽，礼化大行’。”召为太子右谕德，累封平原郡
公。卒，年九十四。